BG
16.5.2022 г.
Официален вестник на Европейския съюз
C 198/45
Решение на Общия съд от 16 март 2022 г. — Nowhere/EUIPO — Ye (APE TEES) (Дело T-281/21) (1) (Марка на Европейския съюз — Производство по възражение — Заявка за фигуративна марка на Европейския съюз „APE TEES“ — По-ранни нерегистрирани национални фигуративни марки, изобразяващи маймуна — Относително основание за отказ — Член 8, параграф 4 от Регламент (ЕО) № 207/2009 (понастоящем член 8, параграф 4 от Регламент (ЕС) 2017/1001) — Установени в системата на common law правила относно иска за злоупотреба с наименование (action for passing off) — Споразумение за оттегляне на Обединеното кралство от Съюза и от Евратом) (2022/C 198/64) Език на производството: английски Страни Жалбоподател: Nowhere Co. Ltd (Токио, Япония) (представител: R. Kunze, адвокат) Ответник: Служба на Европейския съюз за интелектуална собственост (представител: D. Hanf) Друга страна в производството пред апелативния състав на EUIPO, встъпила в производството пред Общия съд: Junguo Ye (Eлче, Испания)
Предмет Жалба срещу решението на втори апелативен състав на EUIPO от 10 февруари 2021 г. (дело R 2474/2017-2) относно производство по възражение между Nowhere Co. и г-н Ye
Диспозитив 1) Отменя решението на втори апелативен състав на Службата на Европейския съюз за интелектуална собственост (EUIPO) от 10 февруари 2021 г. (преписка R 2474/2017-2).
2) Отхвърля жалбата в останалата ѝ част.
3) Осъжда EUIPO да заплати съдебните разноски.
(1)
ОВ C 289, 19.7.2021 г.
Решение на Общия съд от 16 март 2022 г. — TA/Парламент (Дело T-314/21) (1) (Публична служба — Длъжностни лица — Атестиране — Атестационен доклад за 2019 г. — Определяне на цели — Вътрешни правила относно атестирането — Явна грешка в преценката) (2022/C 198/65) Език на производството: френски Страни Жалбоподател: TA (представител: M. Casado García-Hirschfeld, avocate) Ответник: Европейски парламент (представители: C. González Argüelles и R. Schiano)
Предмет С жалбата си на основание член 270 ДФЕС жалбоподателят иска отмяна на атестационния си доклад за периода от 1 януари до 31 декември 2019 г., изменен с решението от 29 март 2021 г., с което частично се отхвърля жалбата му по административен ред.